יחסי אזרבייג'ן – ערב הסעודית

יחסי אזרבייג'ן–ערב הסעודית הם היחסים הדיפלומטיים שבין אזרבייג'ן לערב הסעודית. יחסים אלה כוללים תחומים דיפלומטיים, תרבותיים, כלכליים ואחרים. היחסים שבין המדינות החלו ב-24 בפברואר 1992, לאחר התפרקות ברית המועצות. סעודיה הייתה אחת המדינות הראשונות שהכירו בעצמאות אזרבייג'ן ב-30 בדצמבר 1991. אזרבייג'ן מפעילה שגרירות בריאד (שנפתח באפריל 1994) ושגרירות ערב הסעודית פועלת בבאקו מאז יוני 1999. ביקורו של היידר אלייב בסעודיה בשנת 1994 נחשב לאבן דרך ראשונה שאפשרה קשרים נוספים בין סעודיה לאזרבייג'ן. כתוצאה מהביקור נחתם ההסכם הכללי על כלכלה, מסחר, השקעות, טכנולוגיה, תרבות וכן הלאה. המורשת האסלאמית המשותפת מקלה ומחזקת את הקשרים הקיימים בין ערב הסעודית לאזרבייג'ן. כל שנה אזרים רבים מבקרים במקומות קדושים של האסלאם הנמצאים בערב הסעודית. כדי להעמיק את הקשרים התרבותיים, התקיימו ימי תרבות אזרים ב-10–17 בנובמבר 2007 בריאד, ג'דה ודמאם. במקביל, התקיימו ימי תרבות סעודיים בתאריכים 17–21 ביוני 2008 בבאקו. סעודיה העניקה סיוע הומניטרי לאזרבייג'ן בשנים 1994–1999 על מנת להתגבר על משבר הפליטים העצום כתוצאה מסכסוך נגורנו קרבאך. את התוכנית הוביל המלך פהד, שמטרתו הייתה לסייע לפליטים בצרכים יומיומיים בסיסיים. במסגרת התוכנית טופלו אפילו כמספר נכים מהסכסוך בערב הסעודית. בשנת 2002, "הקרן הסעודית לפיתוח" (SFD) העניקה הלוואה בשווי של 35.7 מיליון ריאל לממשלת אזרבייג'ן לבניית בתי ספר תיכוניים בעיר באקו. יתר על כן, בשנת 2005 תרמה ממשלת ערב הסעודית כ-50,000 דולרים לאזרבייג'ן לצורך שיקום חלקי המדינה המשוחררים. לאחרונה פועלות כארבע חברות סעודיות בתחומים שונים באזרבייג'ן. בשנת 2015 נחתם מזכר ההבנות, שהשיק פרויקט ארוך טווח בתחום האנרגיה. יתר על כן, ישנו שיתוף פעולה בתחום הכלכלה, המסחר, ההשקעות, הטכנולוגיה, התרבות, הספורט והנוער בין ממשלת הממשלות. ב-10 ביולי 1994 התקיימו בג'דה מספר פגישות של הוועדה המשותפת לאזרבייג'ן-ערב הסעודית לשיתוף פעולה. הוועדה התכנסה שוב בריאד בפברואר 2004 ובבאקו במרץ 2019. באופן כללי, ישנם כ-14 הסכמים בין אזרבייג'ן לערב הסעודית, הנוגעים לפיתוח הקשרים הכלכליים הקיימים. החברות סעודיות השקיעו כ-370 מיליון דולר באזרבייג'ן וכיום ישנן כ-26 חברות סעודיות הפועלות לחיזוק שיתוף הפעולה הכלכלי בין המדינות. כמו כן, הקרן לפיתוח סעודיה השתתפה באופן פעיל בבניית תשתיות מקומיות באזרבייג'ן, הכוללות תעלות וכבישים, בתי ספר, אספקת מים לבנייה ומערכות ביוב וכו'. בתחילת 2019, הסוכנות לפיתוח עסקים קטנים ובינוניים (SME) של משרד הכלכלה האזרי ורשות ההשקעות הכללית הסעודית (SAGIA) חתמו על הסכם שמטרתו לחזק את ההשקעות שבין המדינות. על פי הנתונים הסטטיסטיים של ועדת המכס הממלכתית האזרית (2018), סך העסקאות בין המדינות היו בעלות של כ-30.9 מיליון מאנאט אזרבייג'ני. יתר על כן, השקעה בתחום האנרגיה של אזרבייג'ן (יחד עם חקלאות, תיירות ותחבורה) היא בראש סדר העדיפויות של ערב הסעודית. העוינות לאיראן חיזקה את היחסים שבין המדינות. אזרבייג'ן היא בעלת הברית השיעית היחידה של ערב הסעודית, והיא תמכה בתוכניותיה של סעודיה בנוגע לאיראן. עם זאת, אזרבייג'ן ביקשה להימנע מהשתתפות בברית ישירה נגד איראן. היחסים בין אזרבייג'ן לערב הסעודית ספגו מכה אדירה במהלך מלחמת נגורנו קרבאך השנייה בשנת 2020, כאשר ערב הסעודית (שבאופן מסורתי גיבתה את שלמותה הטריטוריאלית של אזרבייג'ן) כבר לא סיפקה גיבוי זה, ואף דחקה באזרבייג'ן להתפשר ביחסיה עם ארמניה. אולם לאחר שנשיא טורקיה רג'פ טאיפ ארדואן האשים את מדינות ערב (ובמיוחד את ערב הסעודית ואיחוד האמירויות הערביות) על ערעור היציבות של המזרח התיכון והקווקז, הגיבה אל-ערביה בשידור נאומו של נשיא ארמניה ארמן סרקיסיאן. בנאום זה, סרקסיאן גינה את טורקיה ואזרבייג'ן על הדלקת המלחמה. כתוצאה מכך, ראש לשכת המסחר של ערב הסעודית, אג'לאן אל-אג'לאן, קרא לחרם על טורקיה. טורקיה היא בעלת הברית הפוליטית, הכלכלית והתרבותית העיקרית של אזרבייג'ן באזור. מדיה וקבצים בנושא יחסי אזרבייג'ן – ערב הסעודית בוויקישיתוף יחסי אזרבייג'ן – ערב הסעודית, ברשת החברתית פייסבוק יחסי אזרבייג'ן – ערב הסעודית, ברשת החברתית אקס (טוויטר) יחסי אזרבייג'ן – ערב הסעודית, ברשת החברתית אינסטגרם יחסי אזרבייג'ן – ערב הסעודית, סרטונים בערוץ היוטיוב "EMBASSY OF SAUDI ARABIA IN BAKU, AZERBAIJAN". "Azerbaijan-Saudi relations". "Azerbaijan's president hails ties with Saudi Arabia". 30 בדצמבר 2018. {{cite web}}: (עזרה) "Bakıda Azərbaycan və Səudiyyə Ərəbistanı arasında Müştərək Komissiyanın 5-ci iclası keçirilib". "Baku to host 5th meeting of Azerbaijan-Saudi Arabia Joint Commission on Cooperation". במרץ 2019. {{cite web}}: (עזרה) "Azerbaijan, Saudi Arabia eye to expand cooperation". 13 במרץ 2019. {{cite web}}: (עזרה) "The Ministry of Energy of the Republic of Azerbaijan and the Ministry of Energy, Industry and Natural Resources of the Kingdom of Saudi Arabia discussed the opportunities for cooperation". "Saudi Arabia puts forward proposals for development of trade links with Azerbaijan". "Azerbaijan, Saudi Arabia discuss energy cooperation". "Azerbaijan, Saudi Arabia relations".(הקישור אינו פעיל, June 2020) "Azerbaijan, Saudi Arabia discuss co-op in economy and education". 23 בינואר 2019. {{cite web}}: (עזרה) "Azerbaijan's Regional Allies". 28 באוקטובר 2012. {{cite web}}: (עזרה) "Why Azerbaijani-Saudi relations are improving". 19 במאי 2014. {{cite web}}: (עזרה) "Azerbaijan's foreign policy priorities and the role of the Middle East". "Will Azerbaijan Join the Anti-Iran Coalition?". 16 ביולי 2019. {{cite web}}: (עזרה) "Saudi Arabia calls for peaceful solution to conflict between Armenia and Azerbaijan". Al Arabiya English (באנגלית). 2020-09-28. נבדק ב-2020-10-07. "Azerbaijan-Armenia war: Saudi Arabia calls for boycott of Turkish goods, Israel urges NATO action against Turkey". News24 English. 2020-10-06. נבדק ב-2020-10-07. "Turkish claims of PKK fighters in Armenia absolute nonsense: Armen Sarkissian". 30 בספטמבר 2020. {{cite web}}: (עזרה)